Babelscape/SREDFM huggingface dataset:
Ιωνική λογογραφία

Στην αρχαία Ιωνία περί τον 6ο με 5ο αιώνα π.Χ. άρχισε ν΄ αναπτύσσεται η αρχαία ελληνική ιστοριογραφία με την ονομασία Ιωνική λογογραφία. Οι Ίωνες της εποχής εκείνης άρχισαν να εγκαταλείπουν το μέχρι τότε κατεστημένο παράδειγμα του Έπους και να δοκιμάζουν να γράφουν στον πεζό λόγο, εγκαταλείποντας παράλληλα τον μύθο και να καταπιάνονται με εγγραφές γενεαλογιών, ή με θέματα που αφορούσαν εθνογραφία, γεωγραφία, κ.ά. φθάνοντας έτσι σιγά - σιγά σ΄ αυτό που σήμερα λέγεται ιστορία.

Πολλοί θεωρούν ότι η παρακίνηση αυτή της πεζής λογογραφίας - ιστοριογραφίας ήλθε από τις ανατολικές περιοχές όπου συγγράφονταν "χρονικά", όπως εκείνα των Αιγυπτίων, Ασσυρίων, Βαβυλωνίων, Ινδών, κ.ά. που περιελάμβαναν πληροφορίες γεωγραφικές, εθνογραφικές καθώς και ιστορικές. Αναμφίβολα όμως βασικότερος λόγος ήταν η τότε παράλληλη ανάπτυξη του εμπορίου και της ναυτιλίας, όπου υπό τις συνεχείς επαφές και μακροχρόνιες μετακινήσεις εμπόρων, ερευνητών, περιηγητών κ.ά. άρχισε γενικά η σκέψη να στρέφεται πέραν των διαφόρων μύθων στον αντικειμενικό χώρο των εμπειρικών πλέον γνώσεων. Αυτή δε η στροφή ήλθε ακριβώς την εποχή (6ος αι.) που στον ευρύτερο ελλαδικό χώρο άκμαζε το ιστορικό έπος. Πρώτα συγγράμματα μεταστροφής ήταν η "Αρχαιολογία των Σαμίων" (= αρχαία ιστορία των Σαμίων), του Σιμωνίδη του Αμοργινού, η "Κολοφώνος κτήσις" του Ξενοφάνη, τα "Ιωνικά" του Πανύασση και τα "Περσικά" του Χοιρίλου, που αποτελούν και τα πρώτα έργα όπου παραμερίζεται η ποίηση

Στην Ιωνία όμως η μεταστροφή αυτή υπήρξε ιδιαίτερα έντονη. Τα πρώτα πεζά συγγράμματα των Ιώνων λογογράφων αποτελούσαν βασικά «"Γενεηλογίαι"» (= γενεαλογίες), «"Περίοδοι Γης"» (= περιηγήσεις), «"Χρονικά πόλεων"» γραμμένα όμως όλα σε Ιωνική διάλεκτο. Σ΄ αυτά, το "μυθικό στοιχείο" εγκαταλείπεται, αφού στόχος των συγγραμμάτων είναι η μετάδοση και παράδοση στη μνήμη των ανθρώπων γνώσεις σύγχρονες των δημιουργών τους. Ακόμα και οι θρησκευτικές, ή μεταφυσικές ιδέες και ιδεολογίες εγκαταλείπονται, ή τουλάχιστον περιορίζονται, εμπρός στο εμπειρικό και ορθολογιστικό τελείως νέο στοιχείο που περιέχουν ακριβώς τα θέματα των συγγραμμάτων όπου κυριαρχεί στα πάντα η έννοια της "αυτοψίας" του συγγραφέα.

Σύμφωνα με την παράδοση σημαντικότεροι βασικοί εκπρόσωποι της Ιωνικής λογογραφίας, είναι οι: Κάδμος ο Μιλήσιος, Διονύσιος ο Μιλήσιος, Ευγέων ο Σάμιος, Δηίοχος ο Προκοννήσιος, Εύδημος ο Πάριος, Δημοκλής ο Φυγελεύς, Εκαταίος ο Μιλήσιος, Ευθυμένης ο Μασσαλιώτης, Χάρων ο Λαμψακηνός, Ξάνθος ο Λυδός, Μελησαγόρας ο Χαλκηδόνιος, Ακουσίλαος ο Αργείος και ο Φερεκύδης ο Αθηναίος.

* Σημειώνεται ότι στους Ίωνες λογογράφους περιλαμβάνονται αυτοί που έγραψαν σε Ιωνική διάλεκτο και όχι μόνο οι καταγόμενοι από την Ιωνία. Όλοι οι παραπάνω αναφερόμενοι προηγήθηκαν του Ηροδότου και ήταν αυτοί στην ουσία που άνοιξαν το δρόμο της ιστοριογραφίας με το ορθολογιστικό και εμπειρικό στοιχείο της γνώσης, το οποίο ακολούθησε στο μεγάλο του έργο ο Ηρόδοτος.
Αυτοκρατορία των Εφθαλιτών

Η Αυτοκρατορία των Εφθαλιτών, γνωστών επίσης ως Λευκών Ούννων, ήταν μια συνομοσπονδία φυλών (οι απόψεις των ιστορικών διίστανται μεταξύ ιρανικής ή τουρκικής προέλευσης, ή τουρκικής καταγωγής της ηγετικής ελίτ με ιρανόφωνους υπηκόους) της Κεντρικής Ασίας στα μέσα της 1ης χιλιετίας μ.Χ. Η αυτοκρατορία στο απόγειο της δύναμής της στο πρώτο μισό του 6ου αιώνα μ.Χ., κάλυπτε περιοχές των σημερινών Αφγανιστάν, Τουρκμενιστάν, Ουζμπεκιστάν, Τατζικιστάν, Κιργιστάν, Πακιστάν, Ινδίας και Κίνας. Προπύργιο των Εφθαλιτών ήταν το Τοχαριστάν (αρχαία Βακτρία) στις βόρειες πλαγιές του Ινδοκούς (στο σημερινό βορειοανατολικό Αφγανιστάν). Οι Εφθαλίτες νίκησαν επανειλημμένα την Αυτοκρατορία των Σασσανιδών Περσών, την πιο ισχυρή αυτοκρατορία της περιόδου στην Κεντρική Ασία, κάνοντάς την μάλιστα υποτελή τους για ένα μικρό χρονικό διάστημα.

Η συνομοσπονδία των Εφθαλιτών περιελάμβανε κοινότητες νομαδικές όσο και μόνιμης εγκατάστασης. Αποτελούσαν ένα από τα τέσσερα κράτη που έμειναν συλλογικώς γνωστά στην ιστορία ως "Χούνα" (μεταγραφή στα Ελληνικά: Χιονίτες), με προκατόχους τους Κιδαρίτες, και διαδόχους τους Άλχον και Νεζάκ. Όλοι αυτοί οι λαοί συχνά έχουν συσχετιστεί με τους Ούννους που εισέβαλαν στην Ανατολική Ευρώπη την ίδια περίοδο, και έχουν επίσης αναφερθεί οι ίδιοι ως Ούννοι, αλλά δεν υπάρχει συναίνεση μεταξύ των ειδικών για μια τέτοια σύνδεση.

Το 479 μ.Χ., οι Εφθαλίτες είχαν κατακτήσει τη Σογδιανή απωθώντας τους Κιδαρίτες δυτικά, και μέχρι το 493 είχαν καταλάβει κάποιες δυτικές περιοχές της σημερινής Κίνας (Τζουνγκαρία και Λεκανοπέδιο Ταρίμ). Με το τέλος του 5ου αιώνα, είχαν ανατρέψει την ινδική Αυτοκρατορία Γκούπτα στα νοτιοανατολικά τους και κατακτήσει τη βόρεια και κεντρική Ινδία. 

Στα κινεζικά χρονικά οι Εφθαλίτες αποκαλούνταν "Γιε-τα", ενώ παλαιότερες κινεζικές πηγές του 125 μ.Χ. περίπου τους ονομάζουν "Χόα" και τους περιγράφουν ως μια φυλή που ζει πέρα από το Σινικό Τείχος στην Τζουνγκαρία. Αλλού ονομάζονται ως "Λευκοί Ούννοι", γνωστοί στους Έλληνες ως "Εφθαλίτες" ή "Αβδέλες", στους Ινδούς ως "Σβέτα Χούνα" (Λευκοί Ούννοι), στους Αρμένιους ως "Χαϊτάλ", και στους Πέρσες και Άραβες ως "Χαϊτάλ" ή "Χαγιατίλα", ενώ η γραφή του ονόματός τους στη Βακτριανή γλώσσα (γλώσσα γραμμένη με ελληνικό αλφάβητο, όχι με απόλυτα γνωστή φωνολογική ερμηνεία των γραμμάτων) ήταν "ηβοδαλο". Είναι πιθανόν ότι μιλούσαν μια ανατολική ιρανική γλώσσα.Η προέλευση του ονόματός τους "Εφθαλίτες" ή "Εφταλίτες" είναι άγνωστη, πιθανόν είτε από τη χοτανέζικη (ανατολικοϊρανική σκυθική διάλεκτος) λέξη "Hitala" που σημαίνει "Δυνατός", ή από την προτεινόμενη λέξη των Μέσων Περσικών "haft āl", που σημαίνει "Οι Επτά".
Ιωνικός ο Λυδός

Ο Ιωνικός ο Λυδός ήταν αρχαίος Έλληνας ιατρός, φαρμακολόγος, φιλόσοφος και ποιητής, που άκμασε τον 4ο αιώνα μ.Χ..

Ο Ιωνικός καταγόταν από τις Σάρδεις της Λυδίας εξ ου και η προσωνυμία του, ήταν γιος επίσης διαπρεπούς ιατρού που το όνομά του δεν διασώθηκε. Ήταν μαθητής του Ζήνωνα του Κυπρίου. Υπήρξε από τους διαπρεπέστερους της Αλεξανδρινής εποχής. Είχε ασχοληθεί ιδιαίτερα με την ανατομία, φαρμακολογία και την χειρουργική, καθώς και με την φιλοσοφία και την ποίηση. Πέθανε το 396 μ.Χ. λίγο πριν συνταχθεί ο "βίος σοφιστών" υπό τον Ευνάπιο, ο οποίος και τον αναφέρει.
Αριαμπάτα

Ο Αριαμπάτα ("आर्यभट", Δεκέμβριος 476 – Δεκέμβριος 550) ήταν ο πρώτος μίας σειράς μεγάλων μαθηματικών-αστρονόμων της κλασικής εποχής των ινδικών μαθηματικών και της ινδικής αστρονομίας. Το έργο του περιλαμβάνει και κεφάλαια με καθαρά μαθηματικό περιεχόμενο. Γεννήθηκε το 476 μ.Χ., σύμφωνα με την πληροφορία που μας δίνει ο ίδιος, ότι ήταν 23 ετών κατά το έτος 3.600 της περιόδου Kaliyuga, που αντιστοιχεί στη χρονολογία 499 μ.Χ.. Έζησε στην πόλη Kusumapura (τη σημερινή Patua), την πρωτεύουσα της αρχαιότερης ινδικής μοναρχίας. Το Αριαμπατίγια (Aryabhatiya), που είναι το όνομα του έργου του, είναι το πρώτο αξιόλογο έργο μαθηματικών. Πιστεύεται ότι είναι το παλαιότερο σωζόμενο έργο εκείνης της περιόδου και περιέχει το σύνολο της έως τότε αστρονομικής και μαθηματικής γνώσης της ινδικής υποηπείρου.
Εμάνουελ Περόνε

Ο Εμάνουελ Περόνε (γεννημένος στις 14 Ιουνίου 1983) είναι Αργεντινός ποδοσφαιριστής που αγωνίζεται στην Ελλάδα για λογαριασμό του Ηρακλή ως επιθετικός.

Ξεκίνησε την καριέρα του στην αργεντίνικη Πριμέρα Ντιβιζιόν το 2002 με την Ταγιέρες. Το 2004 μετακινήθηκε στην Τρουά και τη Λιγκ 2 της Γαλλίας, έναν χρόνο πριν υπογράψει στον Ιωνικό Νίκαιας.
Το 2006 πήγε στη Θεσσαλονίκη και συγκεκριμένα στον Απόλλωνα Καλαμαριάς, από όπου, μετά από 2 χρόνια, έφυγε για να συνεχίσει στον Ατρόμητο. Το πρώτο εξάμηνο του 2011 αγωνίστηκε στην κυπριακή Ανόρθωση και το καλοκαίρι του ίδιου έτους, μεταγράφηκε στον Αστέρα Τρίπολης, όπου παρέμεινε για 2 χρόνια, προτού μεταβεί στην ΑΕΛ Καλλονής.

Στις 16 Ιουλίου του 2014 υπέγραψε διετές συμβόλαιο συνεργασίας με τον Ηρακλή στη Β' Εθνική και στην πρώτη του χρονιά εξασφάλισε την άνοδο για την πρώτη κατηγορία, παραμένοντας στον σύλλογο και την επόμενη περίοδο, επιστρέφοντας παράλληλα στη Σούπερ Λιγκ έπειτα από έναν χρόνο απουσίας.
Οξείδιο του μολύβδου

Γενικά με την ονομασία Οξείδιο του μολύβδου ονομάζεται οποιαδήποτε χημική ένωση στο μόριο της οποίας συνυπάρχουν άτομα δύο μόνο στοιχείων: Μολύβδου (Pb), και Οξυγόνου (Ο). Ανάλογα του αριθμού των ατόμων του οξυγόνου και της αναλογίας αυτών προς το άτομο του μολύβδου στο μόριο των ενώσεων αυτών λαμβάνουν σχετικές αριθμητικές ονομασίες, σημαντικότερες των οποίων και είναι:

* Υποξείδιο του Μολύβδου, ("Pb2Ο"),
* Μονοξείδιο του Μολύβδου ("PbO"), που απαντάται ως α-PbO γνωστότερο ως λιθάργυρος και ως β-PbO, γνωστότερο ως "μάσικοτ".
* Διοξείδιο του Μολύβδου ("PbO2") και
* Επιτεταρτοξείδιο του Μολύβδου ("Pb3O4"), γνωστότερο ως μίνιο.
Μάχη του Λεβιδίου

Η Μάχη του Λεβιδίου (14 Απριλίου 1821) ήταν μάχη της Επανάστασης του 1821. Έλαβε χώρα στο Λεβίδι Αρκαδίας. Ήταν η πρώτη νίκη των Ελλήνων κατά των Τούρκων, μετά την έναρξη των επιχειρήσεων γύρω από την Τριπολιτσά.
Μπλέικ Γκρίφιν

Μπλέικ Γκρίφιν ("Blake Austin Griffin", γεννήθηκε 16 Μαρτίου 1989) είναι Αμερικανός καλαθοσφαιριστής. Με ύψος 2,06 μ. αγωνίζεται ως πάουερ φόργουορντ για τους Μπρούκλιν Νετς στο NBA.
Ενρίκε Πένια Νιέτο

Ο Ενρίκε Πένια Νιέτο ("Enrique Peña Nieto", 20 Ιουλίου 1966) ήταν ο 64ος πρόεδρος του Μεξικού. Είναι μέλος του Θεσμικού Επαναστατικού Κόμματος (Partido Revolucionario Institucional -PRI) και πρώην κυβερνήτης της Πολιτείας του Μεξικού (Estado Libre y Soberano de México) από το 2005 έως το 2011. Ο Πένα Νιέτο ανακηρύχθηκε ο Πρόεδρος του Μεξικού μετά τις Γενικές Εκλογές του 2012, οι οποίες κρίθηκαν έγκυρες από το Ομοσπονδιακό Εκλογικό Δικαστήριο, παρά τις κατηγορίες που είχαν διατυπωθεί για νοθεία. Ανέλαβε το αξίωμα του Προέδρου την 1η Δεκεμβρίου του 2012, διαδεχόμενος τον Φελίπε Καλδερόν, σηματοδοτώντας ως εκ τούτου την επιστροφή στην εξουσία του PRI, το οποίο κυβερνούσε το Μεξικό για 71 συναπτά έτη, από το 1929 έως το 2000. Στις Γενικές Εκλογές συγκέντρωσε το 38% των συνολικών ψήφων, χωρίς να κατορθώσει να αποκτήσει τη νομοθετική πλειοψηφία.
Μολυβδοφυλλίτης

Με τη διεθνή ονομασία μολυβδοφυλλίτης αναφέρεται ένα ένυδρο πυριτικό ορυκτό του μολύβδου και του μαγνησίου με γενικό χημικό τύπο (Pb,Mg)2SiO4 H2O

Ο Μολυβδοφυλλίτης απαντάται σε διάφορους χρωματισμούς ως λευκό (άχρωμο), ή γκρί, ή ανοικτό πράσινο. Παρουσιάζει λάμψη μαργαριτώδη, με πυκνότητα 4,652 g / cm3 και σκληρότητα (Mohs):3 έως 4. Γενικά ως ορυκτό ανήκει στην ομάδα των πυριτικών του μολύβδου. Κρυσταλλώνεται στο μονοκλινές εξαγωνικό σύστημα. Βασικά στοιχεία του ορυκτού είναι ο άνθρακας, το υδρογόνο, το οξυγόνο, το πυρίτιο, ο μόλυβδος και το μαγνήσιο, ενώ άλλα στοιχεία που μπορεί ν΄ αποτελέσουν διάφορες προσμίξεις του είναι κυρίως το νάτριο το κάλιο και το αργίλιο. 

Ο μολυβδοφυλλίτης ανακαλύφθηκε το 1901. Εντοπίσθηκε και εξάγεται από ορυχεία της Σουηδίας, της Αγγλίας (στην Ευρώπη) και της Ναμίμπιας στην Αφρική. 
Ετυμολογικά η ονομασία του προέρχεται από τις ελληνικές λέξεις μόλυβδος + φύλλο, ή φύλλωμα.
Αγγλική Σχολή Λευκωσίας

Η Αγγλική Σχολή Λευκωσίας (αγγλικά: The English School, Nicosia – τουρκικά: İngiliz Okulu, Lefkoşa) είναι ιδιωτικό σχολείο δευτεροβάθμιας εκπαίδευσης, το οποίο βρίσκεται στη Λευκωσία της Κύπρου. Είναι ένα από τα σχολεία που ορίζονται ως δικοινοτικά, με τους Ελληνοκύπριους και τους Τουρκοκύπριους να εκπαιδεύονται στο σχολείο.
Αυτοκρατορία Γκούπτα

Η Αυτοκρατορία Γκούπτα (σανσκριτικά: गुप्त साम्राज्य), ήταν αρχαία ινδική αυτοκρατορία που διήρκεσε από το 320 μ.Χ. μέχρι το 550 μ.Χ., καλύπτοντας μεγάλο τμήμα της ινδικής υποηπείρου. Ιδρύθηκε από το Μαχαραγιά Σρι Γκούπτα, αποτελώντας μοντέλο κλασικού πολιτισμού. Στα χρόνια της, η ειρήνη και ευημερία δημιούργησαν τις συνθήκες για την επιδίωξη επιστημονικών και καλλιτεχνικών επιτευγμάτων. Η περίοδος αυτή καλείται ως "Χρυσή Εποχή" της Ινδίας και σημαδεύτηκε από εκτεταμένες ανακαλύψεις στην Επιστήμη, την Τεχνολογία, τη Μηχανική, την Τέχνη, τη Διαλεκτική, τη Λογοτεχνία, τη Λογική, τα Μαθηματικά, την Αστρονομία, τη Θρησκεία και τη Φιλοσοφία που αποκρυστάλλωσαν τα στοιχεία που είναι γνωστά γενικώς ως ινδουιστική κουλτούρα. Ο Τσάντρα Γκούπτα Α', ο Σαμούντρα Γκούπτα ο Μέγας και ο Τσάντρα Γκούπτα Β' ο Μέγας ήταν οι πιο αξιοσημείωτοι ηγέτες της δυναστείας των Γκούπτα. Τον 4ο αιώνα μ.Χ., ο σανσκριτικός ποιητής Καλιντάσα, πιστώνει στους Γκούπτα την κατάκτηση περίπου 20 βασιλείων, τόσο εντός όσο και εκτός της ινδικής υποηπείρου, όπως το Βασίλειο των Σακών, των Χιονιτών Ούννων, τα βασίλεια των καμποτζιανών φυλών στα δυτικά και ανατολικά της κοιλάδας του ποταμού Ώξου, των Κιννάρας και Κιράτας κλπ.

Η πολιτιστική αυτή δημιουργία έφτασε σε υψηλά επιτεύγματα ακόμα περισσότερο στην Αρχιτεκτονική, Γλυπτική και Ζωγραφική. Η περίοδος των Ινδών Γκούπτα παρήγαγε λόγιους όπως τον Καλιντάσα, τον Αριαμπάτα, το Βαραχαμιχίρα, το Βισνού Σάρμα και το Βατσιαγιάνα που πέτυχαν σπουδαία επιτεύγματα σε πολλά ακαδημαϊκά πεδία. Η επιστήμη και η τέχνη της πολιτικής διοίκησης έφτασαν επίσης σε νέα ύψη κατά τη διάρκεια εκείνης της εποχής. Ισχυροί εμπορικοί δεσμοί έκαναν επιπλέον την περιοχή σημαντικό πολιτιστικό κέντρο και ως βάση που θα επηρέαζε τα διπλανά βασίλεια και περιοχές στη Βιρμανία, τη Σρι Λάνκα και τη Νοτιοανατολική Ασία.

Τα πιο πρώιμα διαθέσιμα σήμερα ινδικά έπη πιστεύεται ότι γράφτηκαν περίπου εκείνη την περίοδο. Η αυτοκρατορία βαθμιαία παρήκμασε εξαιτίας πολλών παραγόντων, κυρίως όμως εξαιτίας της απώλειας σημαντικής εδαφικής επικράτειας και τις διαμάχες των φεουδαρχών καθώς και της εισβολής των Χιονιτών Ούννων από την Κεντρική Ασία. Μετά την κατάρρευση της αυτοκρατορίας τον 6ο αιώνα μ.Χ., η Ινδία διαιρέθηκε πάλι σε πολυάριθμα τοπικά βασίλεια. Ένα μικρότερο παρακλάδι της δυναστείας των Γκούπτα συνέχισε να κυβερνά το ινδικό Βασίλειο της Μαγκάντα μετά τη διάλυση της αυτοκρατορίας. Οι Γκούπτα αυτοί τελικώς ανατράπηκαν από τον αυθέντη του ινδικού Βασιλείου Βαρδάνα, τον Χάρσα-Βαρδάνα, ο οποίος εγκαθίδρυσε μια νέα αυτοκρατορία το πρώτο μισό του 7ου αιώνα.
Στέφαν Αγκρίκολα

Ο Στέφαν Αγκρίκολα (Stephan Agricola, περ. 1491– Απρίλιος 1547) ήταν Λουθηρανός θρησκευτικός μεταρρυθμιστής.
Οξείδιο του θείου

<br>

Γενικά με την ονομασία Οξείδιο του θείου ονομάζεται οποιαδήποτε χημική ένωση στο μόριο της οποίας συνυπάρχουν άτομα δύο μόνο στοιχείων: Θείου (S), και Οξυγόνου (Ο).Ανάλογα του αριθμού των ατόμων του οξυγόνου και της αναλογίας αυτών προς το άτομο του θείου λαμβάνουν σχετικές αριθμητικές ονομασίες, οι οποίες και είναι:

* Υποξείδια του θείου, (που απαντούνται με τις μορφές SnΟ, S7O2 και S6O2)
* Μονοξείδιο του θείου ("SO")
* Διοξείδιο του θείου ("SO2")
* Τριοξείδιο του θείου ("SO3")Υπεροξείδια του θείου ("SO3+x")
Σιρίλ Ζενσάν

O Σιρίλ Ζενσάν είναι Γάλλος ποδοσφαιριστής, γεννημένος στις 18 Δεκεμβρίου 1975 στη πόλη Νιμ.

Αγωνιζόμενος στην θέση του Δεξιού Μπακ ή του Αμυντικού Μέσου, ξεκίνησε την επαγγελματική του καριέρα από την Νιμ Ολιμπίκ το 1994. Έπειτα από τρεις σεζόν στην ομάδα που τον ανέδειξε ποδοσφαιρικά και την συμμετοχή του, μαζί της, σε έναν τελικό του Κυπέλλου Γαλλίας, υπέγραψε συμβόλαιο συνεργασίας με την ΑΖ Οσέρ, η οποία είχε μόλις κατακτήσει το Πρωτάθλημα Γαλλίας. Μετά από τέσσερεις σεζόν στην Βουργουνδία, αποφάσισε να μετακομίσει στην Κορσική, για λογαριασμό της ΣΚ Μπαστιά. Καθώς απέτυχε να προσαρμοστεί στη νέα του ομάδα, αποχώρησε με προορισμό την Σταντ Ρενναί ΦΚ τον χειμώνα του 2002. Καθώς δεν συμπεριλαμβανόταν, πλέον, στα πλάνα του προπονητή του, μεταγράφηκε το 2007 στην ΟΖΚ Νις, όπου έπειτα από μιάμισι σεζόν καλών εμφανίσεων, πλήρωσε τα κακά αποτελέσματα της ομάδας, προπονούμενος με την δεύτερη ομάδα. Το 2009 με στόχο μια νέα αρχή στην καριέρα του, εντάχθηκε στην Μονπελιέ ΣΚ, η οποία είχε μόλις προβιβαστεί στην Λιγκ 1.

Ο Σιρίλ Ζενσάν έχει μονάχα μια σημαντική διάκριση στη διάρκεια της καριέρας του, αυτή της κατάκτησης του γαλλικού πρωταθλήματος το 2012 με την Μονπελιέ ΣΚ. Αναδείχτηκε επίσης φιναλίστ του Κυπέλλου Γαλλίας την σεζόν 1996 κι ενώ αγωνιζόταν στη Νασιονάλ. Το 2000, ήταν φιναλίστ του Κυπέλλου Ιντερτότο, και έπειτα, το 2002, και πάλι φιναλίστ του Κυπέλλου Γαλλίας και, τέλος, και πάλι φιναλίστ του Λιγκ Καπ Γαλλίας το 2011. Κατέκτησε, ακόμα, το Κύπελλο Ιντερτότο το 1997.
Γκαλιέρα

Η Γκαλιέρα (Ιταλικά "Galliera") είναι ένας μικρός δήμος στην βορειοανατολική Ιταλία, στην περιφέρεια της Εμίλια Ρομάνια, στην επαρχία της Μπολόνια.
Γάζα

δεξιά|μικρογραφία|290px|Άποψη της πόλης της Γάζας
μικρογραφία|290px|Θέα της πόλης
Η Γάζα (Αραβικά: غزة Ġazzah) είναι παλαιστινιακή πόλη της Λωρίδας της Γάζας, με πληθυσμό 515.556 κατοίκους, αποτελώντας έτσι την μεγαλύτερη πόλη του Κράτους της Παλαιστίνης. Πρωτοκατοικήθηκε τον 15ο αιώνα π.Χ. και γνώρισε πολλούς λαούς και αυτοκρατορίες στην ιστορία της, εξαιτίας της στρατηγικής της τοποθεσίας στην ανατολική Μεσόγειο Θάλασσα.
Άρτουρ Ζάις-Ίνκβαρτ

Ο Άρτουρ Ζάις-Ίνκβαρτ ("Arthur Seyß-Inquart", 22 Ιουλίου 1892 - 16 Οκτωβρίου 1946) ήταν Αυστριακός πολιτικός, ο οποίος διετέλεσε Καγκελάριος της Αυστρίας και αργότερα έγινε υψηλόβαθμο στέλεχος του Εθνικοσοσιαλιστικού Κόμματος αρχικά στη χώρα του και μετέπειτα στη Ναζιστική Γερμανία. Διετέλεσε επίσης αναπληρωτής κυβερνήτης της κατακτημένης Πολωνίας και, αργότερα, κομισάριος του Ράιχ (Reichskommissar) στην επίσης κατακτημένη Ολλανδία. Με το τέλος του Β΄ Παγκοσμίου Πολέμου συνελήφθη, δικάστηκε στην Δίκη της Νυρεμβέργης, βρέθηκε ένοχος για την κατηγορία εγκλημάτων κατά της ανθρωπότητας και εκτελέστηκε στις 16 Οκτωβρίου 1946.
Ιωάννης Κυφωνίδης

Ο Ιωάννης Κυφωνίδης (γενν. Ζόλινγκεν Δυτικής Γερμανίας, στις 5 Σεπτεμβρίου 1972) είναι Έλληνας μουσικοσυνθέτης.
Σταμάτης Μωραΐτης

Ο Σταμάτης Μωραΐτης (γεν. "Μονοκάμπι" Ικαρίαs, 1914 ή 1910 - 2 Φεβρουαρίου 2013), ήταν Έλληνας, αιωνόβιος συνταξιούχος, του οποίου η περίπτωση κίνησε το παγκόσμιο ενδιαφέρον. Το 1976 ο Μωραΐτης είχε διαγνωσθεί με καρκίνο στον πνεύμονα και σύμφωνα με τους Αμερικανούς ιατρούς που τον εξέτασαν, είχε μόλις 6-9 μήνες ζωής. Ωστόσο επέζησε, χωρίς μάλιστα να υποβληθεί σε οποιαδήποτε θεραπεία. Ο ίδιος απέδιδε τους λόγους της μακροζωΐας του στην υγιεινή διατροφή. Πέθανε σε ηλικία 98 ή 102 ετών, το Φεβρουάριο του 2013. Κηδεύτηκε στις 6 Φεβρουαρίου 2013.
Κλουτσέφσκαγια

Η Κλουτσέφσκαγια Σόπκα (ρώσσικα: Ключевская сопка ή Κλουτσεφσκόι, Ключевской) είναι ενεργό ηφαίστειο στην Καμτσάτκα. Το ύψος του ηφαιστείου δεν είναι επακριβώς γνωστό, με την ύπαρξη διαφόρων τιμών, από τα 4.750 μέτρα μέχρι τα 4.835, όμως είναι το ψηλότερο βουνό στη χερσόνησο Καμτσάτκα και το ψηλότερο ηφαίστειο σε ολόκληρη την Ευρασία, επειδή το Νταμαβάντ στο Ιράν δεν έχει επιδείξει αξιοπρόσεκτη ηφαιστειακή δραστηριότητα κατά την καταγεγραμμένη ιστορία. Ο απότομος συμμετρικός ηφαιστειακός κώνος του Κλουτσεφσκόι απέχει περίπου 100 χιλιόμετρα από τη Βερίγγειο θάλασσα. Η πρώτη έκρηξή του καταγράφηκε το 1697 και από τότε είναι σχεδόν συνεχώς ενεργό, όπως και πολλά γειτονικά του ηφαίστεια.
Μαρία Σάντος Γκοροστιέτα

Η Μαρία Σάντος Γκοροστιέτα (αγγλικά "María Santos Gorrostieta", Μιτσοακάν, Μεξικό, 1976-17 Νοεμβρίου 2012, παρατσούκλι ""ηρωΐδα του Μεξικού") ήταν μεξικανή ιατρός, πολιτικός και μητέρα τριών παιδιών, η οποία δολοφονήθηκε από τους έμπορους ναρκωτικών ("καρτέλ"") που λυμαίνονται τη χώρα.

Η Γκοροστιέτα ασχολήθηκε από νωρίς με την πολιτική, παράλληλα με τις σπουδές της στην ιατρική, τις οποίες χρηματοδότησε ο πρώτος της σύζυγος, πρώην χρήστης ναρκωτικών Χοσέ Σάντσες, με τον οποίο απέκτησαν δυο γιους. Το 2008 εκλέχθηκε δήμαρχος της πόλης Τικιτσέο, στην Πολιτεία Μιτσοακάν, τη γενέτειρά της. Διακρίθηκε για τους ακατάπαυστους αγώνες της εναντίον της εμπορίας ναρκωτικών, το θάρρος και την επιμονή της. Τον Οκτώβριο του 2009 το αυτοκίνητο στο οποίο επέβαινε μαζί με τον άνδρα της δέχθηκε καταιγισμό πυροβολισμών με συνέπεια το θάνατο του Σάντσες και τον σοβαρό τραυματισμό της ίδιας. Τον Ιανουάριο του 2010 η Γκοροστιέτα υφίσταται νέα δολοφονική επίθεση, αυτή τη φορά βρισκόμενη στο αυτοκίνητο του αδελφού της. Το αποτέλεσμα ήταν να πληγεί βαρύτατα και να υποβληθεί σε εκτεταμένη χειρουργική επέμβαση, με επιπλέον τοποθέτηση κολοστομίας. Στις 12 Νοεμβρίου 2012 άγνωστοι σταμάτησαν το αμάξι της, ενώ οδηγούσε την κόρη της (που απέκτησε από το δεύτερο γάμο της με το Νερέο Πατίνιο Ντελγάδο) στο σχολείο, την έβγαλαν έξω δια της βίας, την ξυλοκόπησαν άγρια μπροστά στο παιδί της και δεκάδες περαστικούς και στη συνέχεια την απήγαγαν. Το πτώμα της, με σημάδια απάνθρωπου βασανισμού σε όλο της το σώμα, βρέθηκε πεταμένο σε χωράφι, 5 μέρες αργότερα.
Σεντρίκ Μενσά

Ο Σεντρίκ Μενσά, γεννημένος στις 6 Μαρτίου 1989 στην Μασσαλία (Γαλλία), είναι Τογκολέζος διεθνής ποδοσφαιριστής, ο οποίος αγωνίζεται στην θέση του τερματοφύλακα. Στις 5 Σεπτεμβρίου 2010, εντάχθηκε στην δεύτερη ομάδα της Ολιμπίκ Μαρσέιγ, η οποία αγωνιζόταν τότε στην DH.
Κόκκινη Έρημος

Η ταινία Κόκκινη Έρημος (Ιταλ. Deserto Rosso) είναι δράμα ιταλογαλλικής παραγωγής 1964, σε σκηνοθεσία Μικελάντζελο Αντονιόνι. Πρωταγωνιστες της ταινίας είναι η Μόνικα Βίτι κι ο Ρίτσαρντ Χάρις και το σενάριο έγραψαν ο ίδιος ο Αντονιόνι μαζί με το μόνιμο συνεργάτη του Τονίνο Γκουέρα. Η ταινία πραγματεύεται πραγματεύεται την αποξένωση που πλήττει τους ανθρώπους των σύγχρονων και εκβιομηχανοποιημένων κοινωνιών. Πρόκειται για την πρώτη έγχρωμη ταινία του σκηνοθέτη, η οποία φημίζεται για την νεωτεριστική της φωτογραφία που απεικονίζει τη βιομηχανική ζώνη της Ραβέννας κι εκφράζει τις δυσκολίες και τις σκέψεις της πρωταγωνίστριας, η οποία προσπαθεί να αποδεσμευτεί από τις νευρώσεις που ταλαιπωρούν την ύπαρξή της. Η ταινία, που αποτέλεσε την τέταρτη και τελευταία συνεργασία του Αντονιόνι με τη Μόνικα Βίτι βραβεύτηκε με Χρυσό Λέοντα, στο Διεθνές Φεστιβάλ Κινηματογράφου Βερολίνου το 1964.
Ουρουάπαν

Το Ουρουάπαν (ισπ. "Uruapan") είναι πόλη και έδρα του ομωνύμου δήμου στο δυτικό-κεντρικό μέρος της μεξικανικής πολιτείας του Μιτσοακάν. Σύμφωνα με την απογραφή του 2010 έχει 315.350 κατοίκους.
Η πόλη και τα περίχωρα είναι ευρέως γνωστά για το καταφύγιο της πεταλούδας μονάρχης, το οποίο βρίσκεται κοντά. Στο Ουρουάπαν βρίσκεται στο σταυροδρόμι του Μιτσοακάν, , εν μέρει λόγω της μεγάλης ποσότητας καλλιεργημένου και συσκευασμένου αβοκάντο, που εξάγεται σε μεγάλες ποσότητες στις Ηνωμένες Πολιτείες, την Ιαπωνία και άλλες χώρες.

Το Ουρουάπαν είναι μια από τις παλαιότερες πόλεις στο Μεξικό, καθώς ιδρύθηκε το 1533.
Ο ηφαιστειακός κώνος Παρικουτίν δημιουργήθηκε κοντά στη πόλη το 1943, φοβίζοντας ένα μεγάλο μέρος του πληθυσμού. Η πόλη και ο δήμος είναι και οι δύο δεύτεροι μεγαλύτεροι στην πολιτεία, πίσω μόνο από την πρωτεύουσα της πολιτείας, τη Μορέλια.

Η λέξη Ουρουάπαν προέρχεται από την λέξη ulhupani , η οποία στη γλώσσα Πουρέπετσα σημαίνει «τόπος του αιώνιου σχηματισμού και γονιμότητας των βλαστών λουλουδιών» ή «τόπος όπου ο θεός-πρίγκηπας των λουλουδιών είναι σεβαστός». Το όνομα Ουρουάπαν καθιερώθηκε πριν από την άφιξη των Ισπανών.
Τζίλντα

Η ταινία Τζίλντα (Αγγλ. Gilda), γνωστό κι ως Γκίλντα, είναι Φιλμ Νουάρ παραγωγής 1946, σε σκηνοθεσία Τσαρλς Βίντορ. Πρωταγωνιστες της ταινίας είναι ο Γκλεν Φορντ κι η Ρίτα Χέιγουορθ, που εμφανίζεται στον ομώνυμο ρόλο ως μια από τις διασημότερες femme fatale στην ιστορία του κινηματογράφου. Η ταινία φημίζεται για την ονειρική φωτογραφία του Ρούντολφ Ματέ, για τα κοστούμια της Χέιγουορθ που σχεδιάστηκαν από τον Ζαν Λουί, καθώς και για τα τραγούδια "Put the Blame on Mame" και "Amado Mio" τα οποία ερμηνεύει (με τη φωνή της Ανίτα Έλις) η ηθοποιός λικνίζοντας το κορμί της με ερωτισμό ακολουθώντας τις οδηγίες του χορογράφου Τζακ Κόουλ. 

Η ταινία διαγωνίστηκε επίσης στην πρώτη διοργάνωση του Φεστιβάλ των Καννών το 1946..
Χαράλαμπος Μπουφίδης

Ο Χαράλαμπος Μπουφίδης ή "Κοζάρης (καπετάν Φουρτούνας)", ήταν σημαντικός Έλληνας Μακεδονομάχος οπλαρχηγός από το Κολέσινο της επαρχίας Στρωμνίτσης.
Κωνσταντίνος Λούλης

Ο Κωνσταντίνος Λούλης είναι Έλληνας επιχειρηματίας και πολιτικός που δραστηριοποιείται κυρίως στον χώρο των αλευροβιομηχανιών στην Βαλκανική. Έχει διατελέσει (1989-1991) Πολιτικός διοικητής του Αγίου Όρους.
Τζον Χοκς

Ο Τζον Χοκς (αγγλικά: "John Hawkes"), γεννημένος στις 11 Σεπτεμβρίου 1959, είναι Αμερικανός ηθοποιός του κινηματογράφου και της τηλεόρασης. Είναι γνωστός για το ρόλο του Σολ Σταρ στη σειρά του HBO, "Deadwood", του Ντάστιν Πάουερς στο "Eastbound & Down" και την υποψήφια για Όσκαρ ερμηνεία του στην ταινία "Στην Καρδιά του Χειμώνα" (Winter's Bone, 2010).
Sauber F1 Team

225px|μικρογραφία|δεξιά|Τα μονοθέσια της Ζάουμπερ το 2016 στο Μπαχρέιν
Sauber F1 Team και είναι απλούστερα γνωστή ως Ζάουμπερ ("Sauber"), είναι Ελβετική ομάδα της Φόρμουλα 1, η οποία ιδρύθηκε το 1970 ασχολούμενη γενικά με τον μηχανοκίνητο αθλητισμό, ενώ από το 1993 συμμετέχει και στο Παγκόσμιο Πρωτάθλημα Φορμουλα 1 της FIA (Διεθνής Ομοσπονδία Αυτοκινήτου).
Νταβίδ Φουστέρ

Ο Νταβίδ Φουστέρ Τορρίχος ("David Fuster Torrijos", 3 Φεβρουαρίου 1982) είναι Ισπανός ποδοσφαιριστής, ο οποίος αγωνίζεται ως μεσοεπιθετικός. Κατά τη διάρκεια της παρουσίας του στον Ολυμπιακό κατέκτησε έξι πρωταθλήματα και τρία κύπελλα. Από το 2016, αγωνίζεται στην ισπανική Χετάφε.
Σνεφρού

Ο Σνεφρού (επίσης Σνεφέρου ή Σνοφρού), γνωστός και με το εξελληνισμένο όνομά του από τον Μανέθων, Σώρις, ήταν ο ιδρυτής της 4ης Δυναστείας του Αρχαίου βασιλείου. Οι εκτιμήσεις για τη διάρκεια της βασιλείας του ποικίλουν, με παράδειγμα την "Ιστορία της Αρχαίας Αιγύπτου της Οξφόρδης" να αναφέρει περίπου από το 2613 ως το 2589 π.Χ., 24 χρόνια, ο Rolf Krauss προτείνει 30 χρόνια, ενώ ο Stadelmann βασιλεία 48 χρόνων. Έχτισε τουλάχιστον τρεις διάσημες πυραμίδες που διασώθηκαν μέχρι την εποχή μας, ενώ εισήγαγε μεγάλες καινοτομίες στο σχεδιασμό και την κατασκευή των πυραμίδων της αρχαίας Αιγύπτου.
Ρος Μπρον

Ο Ρος Μπρον (πλήρες όνομα:"Ross James Brawn", 23 Νοεμβρίου 1954) είναι Βρετανός μηχανικός αγώνων. Στο παρελθόν εργάστηκε στις ομάδες της Φόρμουλα 1 Γουίλιαμς, Άροους, Μπένετον Φόρμουλα 1 και Φεράρι, ενώ το 2009 αγόρασε την ομάδα που είχε η Ιαπωνική αυτοκινητοβιομηχανία Χόντα και την μετονόμασε σε Brawn GP. Η ομάδα αυτή με τη συγκεκριμένη ονομασία κατέβηκε μόνο στο Παγκόσμιο Πρωτάθλημα Φόρμουλα 1 του 2009, καθώς στις 16 Νοεμβρίου του ίδιου έτους, η Γερμανική αυτοκινητοβιομηχανία Mercedes-Benz, αποφάσισε να επιστρέψει στο σπορ ως κατασκευάστρια εταιρεία και αγόρασε το 75% των μετοχών της ομάδας, την οποία μετονόμασε σε Mercedes Grand Prix Petronas.



Κατηγορία:Βρετανοί μηχανικοί
Τλάλπαν

200px|right
Το Τλάλπαν (ισπανικά: "Tlalpan") είναι ένα από τα δεκαέξι διαμερίσματα (καλούνται delegaciones στα ισπανικά) της Ομοσπονδιακής Περιφέρειας της Πόλης του Μεξικού. Το Τλάλπαν άρχισε ως προ-ισπανικό χωριό που βρέθηκε στη διατομή διάφορων δρόμων που σύνδεσαν Τενοτστιτλάν (Πόλη του Μεξικού) με τα σημεία στο νότο. Εξουσιάστηκε από τους Αζτέκους από Τενοτστιτλάν από τον 15ο αιώνα. Τλάλπαν προέρχεται από την γλώσσα Νάουατλ και σημαίνει “πάνω από τη γη”.
Ιόνιος πόρος

thumb|350 px|right|Ο Ιόνιος πόρος σε χάρτη των αρχών του 17ου αιώνα
Ιόνιος πόρος καλείτο στην αρχαιότητα, σύμφωνα με αρχαίους γεωγράφους, το στενότερο εύρος του Ιονίου Πελάγους (Ιονίου Πόντου) και συγκεκριμένα ο πορθμός του Ότραντο, που έχει εύρος 42 μιλίων και ιδιαίτερα μεταξύ των ακρωτηρίων Σάντα Μαρία ντι Λέουκα και Λιγκουέττα.

Σημειώνεται ότι ο Ιόνιος πόρος είχε μεγάλη στρατηγική σημασία, λαμβάνοντας υπόψη τα δεδομένα της τεχνολογίας και της ναυπηγικής της εποχής, όπου ο διάπλους του ήταν ημερήσιας διάρκειας. Τη σημασία του αυτή είχε αντιληφθεί ο Τύραννος των Συρακουσών Διονύσιος ο Πρεσβύτερος ο οποίος και έκτιζε πόλη και φυλάκια στον Αδρία «"διανοούμενος τὸν ᾿Ιόνιον καλούμενον πόρον ἰδιοποιεῖσθαι"», κατά τον Διόδωρο τον Σικελιώτη.

Πέραν του Διόδωρου του Σικελιώτη, τον "Ιόνιο πόρο" αναφέρουν, επίσης, οι: Πίνδαρος, Πολύβιος και Σκύλαξ ο Καρυανδεύς.
Τλάουακ

200px|right
Το Τλάουακ (ισπανικά: "Tláhuac") είναι ένα από τα δεκαέξι διαμερίσματα στα οποία η Ομοσπονδιακή Περιφέρεια του Μεξικού διαιρείται. Βρίσκεται στην ανατολική άκρη της περιφέρειας και είναι κυρίως αγροτικό στο χαρακτήρα.
Νταν Μ. Κνούντσεν

Ο Νταν Μ. Κνούντσεν (Dan M. Knudsen, γεννήθηκε το 1962) ήταν Ύπατος Αρμοστής των Νήσων Φερόε (Rigsombudsmanden på Færøerne) από το 2008 ως τις 9 Μαΐου 2017.
Κωνσταντίνος Ράδος

Ο Κωνσταντίνος Ράδος (1785-1865) μυήθηκε στη Φιλική Εταιρεία, έλαβε μέρος στον ένοπλο αγώνα κατά των Οθωμανών ενώ την περίοδο της διακυβέρνησης του Ιωάννη Καποδίστρια κατέλαβε σημαντικές διοικητικές θέσεις.
Γιάννης Στέφας

Ο Γιάννης Στέφας (25 Νοεμβρίου 1949 – 17 Ιουλίου 2010) ήταν Έλληνας ποδοσφαιριστής που αγωνιζόταν σαν τερματοφύλακας. Ξεκίνησε την καριέρα του από την Κόρινθο σε μικρή ηλικία και το καλοκαίρι του 1972 μετεγγράφηκε στον ΠΑΟΚ Θεσσαλονίκης. 

Με την ομάδα του "Δικέφαλου του Βορρά" έπαιξε για τρεις συνεχόμενες σεζόν (1972-73 έως και 1974-75) στην Α΄ Εθνική κατηγορία συμπληρώνοντας "49 συμμετοχές σε επίσημους αγώνες πρωταθλήματος". Επέστρεψε το καλοκαίρι του 1975 στην Κόρινθο για να την ενισχύσει στο πρωτάθλημα της Β΄Εθνικής παραμένοντας σε αυτήν σαν βασικός της τερματοφύλακας για τα επόμενα χρόνια, μέχρι το 1982 που τερμάτισε την αγωνιστική του σταδιοδρομία. Με την Κόρινθο έπαιξε ακόμη τρεις χρονιές στην Α΄Εθνική (1979-80 έως και 1981-82), προσθέτοντας επιπλέον "63 αγώνες" στο ενεργητικό του.

Συνολικά έλαβε μέρος σε 112 παιχνίδια της μεγάλης κατηγορίας, κατά τη διάρκεια 6 σεζόν. Κατέκτησε ένα Κύπελλο Ελλάδας με τον ΠΑΟΚ στα 1974, στη διαδικασία των πέναλτι (4-3, συνολικό σκορ 6-5), όταν δύο από τους αντιπάλους ποδοσφαιριστές του φιναλίστ Ολυμπιακού έστειλαν τη μπάλα άουτ. Επίσης, αναδείχθηκε πρωταθλητής Νότιου Ομίλου Β΄Εθνικής με την Κόρινθο, το 1979.

Ήταν παντρεμένος και έχει δυο κόρες. Πέθανε 61 ετών από καρκίνο.
Ιερά Μητρόπολις Νέας Κρήνης και Καλαμαριάς

Η Ιερά Μητρόπολις Νέας Κρήνης και Καλαμαριάς είναι μια από τις Μητροπόλεις των λεγομένων «"Νέων Χωρών"». Έδρα της είναι ο προσφυγικός Δήμος Καλαμαριάς.

Η εκκλησιαστική επαρχία της Μητροπόλεως περιλαμβάνει τον Δήμο Καλαμαριάς και τον Δήμο Θερμαϊκού (Νέοι Επιβάτες, Αγία Τριάδα, Αγγελοχώρι, Νέα Κερασιά, Νέα Μηχανιώνα και Επανωμή), εκτός από την Περαία και το Μεσημέρι, που υπάγονται στην Ιερά Μητρόπολη Κασσανδρείας.
Φαίαξ ο Αθηναίος

Ο Φαίαξ ο Αθηναίος ήταν αρχαίος Έλληνας πολιτικός και ρήτορας της Αθήνας. Ήταν γιος του Ερασίστρατου, που έζησε και έδρασε στην εποχή του Νικία και του Αλκιβιάδη.

Ο Φαίαξ ο Αθηναίος αναφέρεται μαζί με άλλους Αθηναίους όταν το έτος 424 π.Χ. μετέβησαν στην Ιταλία προκειμένου διαβάλλοντας τις Συρακούσες να καταφέρουν να συνενώσουν όλες τις άλλες πόλεις εναντίον τους, εξυπηρετώντας έτσι τις τότε πολιτικές σκοπιμότητες της Αθήνας. Αργότερα εξυπηρετώντας πάντα ίδιες σκοπιμότητες και εκπροσωπώντας την Αθήνα συμμετείχε σε διάφορες αποστολές στη Θεσσαλία και σε πόλεις της Μακεδονίας.
The Mark II Purple Singles

Το The Mark II Purple Singles είναι μία συλλογή τραγουδιών που κυκλοφόρησε τον Απρίλιο του 1979 από το χαρντ ροκ συγκρότημα Deep Purple. Περιλαμβάνει τραγούδια των Deep Purple αλλά και ζωντανές και ανέκδοτες ηχογραφήσεις της περιόδου 1972 με 1973, από τη δεύτερη γραμμή μελών των Deep Purple.
Πολύβιος Βασιλειάδης

Ο Πολύβιος Βασιλειάδης (γεν. Κωνσταντινούπολη, 1909) ήταν Έλληνας θεατρικός συγγραφέας και ηθοποιός.

Στο ξεκίνημά του συνεργάσθηκε με διάφορα περιοδικά σαν συγγραφέας στήλης και το 1952 παρουσίασε το πρώτο του θεατρικό σενάριο.
Το 1957 συνέγραψε μαζί με το Νίκο Τσιφόρο το πρώτο του σενάριο για την ταινία «"ο Γυναικάς"». 

Η συνεργασία των δυο ανδρών απέφερε συνολικά 18 έργα. 

Ο Βασιλειάδης, παράλληλα, δημιούργησε και μόνος του σενάρια για πολλά άλλα έργα (κινηματογράφου, θεάτρου, βιντεοταινιών).

Κατά τις δεκαετίες του ΄70 και του ΄80 συνεργάσθηκε με τον Λ. Μιχαηλίδη κ.α. 

Η εργογραφία του περιλαμβάνει περισσότερες από 40 ταινίες.
Χρήστος Βασιλείου

Ο Χρήστος Βασιλείου (γεν. Αγρίνιο, 1961) είναι πρώην διεθνής Έλληνας ποδοσφαιριστής -που αγωνιζόταν σαν αμυντικός- και νυν προπονητής ποδοσφαίρου. Ξεκίνησε την καριέρα του από τον Παναιτωλικό σε μικρή ηλικία και το καλοκαίρι του 1983 μετεγγράφηκε στον Παναθηναϊκό. 

Με την ομάδα του "τριφυλλιού" έπαιξε για δυο χρονιές στην Α΄ Εθνική κατηγορία (1983-84 και 1984-85), χωρίς να γίνει βασικός (συνολικά 6 συμμετοχές), ωστόσο κατέκτησε ένα νταμπλ (1984). Το καλοκαίρι του 1985 παραχωρήθηκε σαν δανεικός στον ΟΦΗ, όπου έπαιξε δυο χρόνια (1985-86 και 1986-87), με πλήρη παρουσία (55 συμμετοχές, 1 γκολ) αναδεικνυόμενος Κυπελλούχος Ελλάδας (1987). Επέστρεψε στον ΠΑΟ αλλά δεν έμεινε πολύ. Το 1987-88 αγωνίσθηκε σε αγώνες του Κυπέλλου ΟΥΕΦΑ και είχε 23 συμμετοχές στο πρωτάθλημα. Το Δεκέμβριο του 1988 (μόνο 2 παρουσίες με ΠΑΟ στη σεζόν) μετεγγράφηκε στον Απόλλωνα Αθηνών (16 συμμετοχές, 2 γκολ), ενώ ένα ακριβώς χρόνο μετά αποτέλεσε στέλεχος του Ολ. Βόλου (8 συμμετοχές), πάντα στη μεγάλη κατηγορία.

Συνολικά έλαβε μέρος σε 110 παιχνίδια της Α΄Εθνικής, ενώ ακόμη έπαιξε στη Β΄ και τη Δ΄Εθνική, με την ΕΑΡ και τη Ζάκυνθο, αντίστοιχα.

Είναι μια φορά διεθνής και συγκεκριμένα στη φιλική αναμέτρηση Ισπανία-Ελλάδα (3-1), που έγινε στις 24 Σεπτεμβρίου του 1986 στο Χιχόν, όταν πέρασε σαν αλλαγή. 

Σαν προπονητής, έχει εργασθεί στις ομάδες Παναιτωλικός, Φωκικός, Ζάκυνθο, ΠΑΣ Πρέβεζα, Βόνιτσα, Ήφαιστο Αγρινίου, ΑΕ Μεσολογγίου, Επισκοπή, Όμηρο Νεοχωρίου κ.α. Η μεγαλύτερή του επιτυχία σημειώθηκε το 2008-09, όταν ανέβασε τον Πλατανιά Χανίων στη Γ΄ Εθνική.
Ηλίας Λεφούσης

Ο Ηλίας Λεφούσης (Κερασιά Μαγνησίας, 1926 - Θεσσαλονίκη, 2008) ήταν Έλληνας συγγραφέας και πεζογράφος της νεότερης γενεάς της νεοελληνικής πεζογραφίας.
Κερτς

Το Κερτς (ουκρανικά: "Керч", ρωσικά: "Керчь", κριμαϊκά: "Keriç", σλαβον.: "Кърчевъ", τούρκικα: "Kerç", αρχαία ελληνικά: "Παντικάπαιον", βυζαντινά ελληνικά: "Βόσπορος") είναι πόλη στην ομώνυμη χερσόνησο και πορθμό, στην ανατολική Κριμαία. Με 151.300 κατοίκους (απογραφή του 2006), το Κερτς αποτελεί σημαντικό βιομηχανικό και τουριστικό κέντρο της Ουκρανίας, καθώς και συγκοινωνιακό κόμβο. Το Κερτς ιδρύθηκε από Μιλήσιους αποίκους πριν από 2600 χρόνια περίπου με την ονομασία "Παντικάπαιον" και θεωρείται μία από τις αρχαιότερες πόλεις της Ουκρανίας.

Οι γεωγραφικές συντεταγμένες του κέντρου του Κερτς είναι πλάτος 45° 20΄ 19΄΄ βόρειο και μήκος 36° 28΄ 5΄΄ ανατολικό. Το μεσοσταθμικό υψόμετρο της πόλης είναι 10 μέτρα πάνω από την επιφάνεια της θάλασσας.
Μιχριμάχ Σουλτάνα

Η Μιχριμάχ Σουλτάνα (οθωμανικά τούρκικα: مهر ماه سلطان, , τούρκικα: "Mihrimah Sultan", 21 Μαρτίου 1522 - 25 Ιανουαρίου 1578) ήταν κόρη του σουλτάνου Σουλεϊμάν Α΄ του Μεγαλοπρεπή, αδελφή και Βαλιντέ Σουλτάν του σουλτάνου Σελίμ Β΄ της Οθωμανικής Αυτοκρατορίας. Γεννήθηκε στις 21 Μαρτίου 1522 στην Κωνσταντινούπολη, όπου και πέθανε στις 25 Ιανουαρίου 1578. "Mihr-î-Mâh σημαίνει ήλιος και φεγγάρι."

Η Μιχριμάχ έλαβε τον τίτλο της Βαλιντέ Σουλτάνα, όταν έγινε σουλτάνος ο νεότερος αδερφός της, Σελίμ Β΄, εφόσον η μητέρα τους, Χουρέμ Σουλτάν, είχε πεθάνει.

Από την πλευρά της μητέρας της ήταν αδελφή του Σελίμ Β', του Ηγεμόνα Μεχμέτ, του Ηγεμόνα Βαγιαζίτ, του Ηγεμόνα Τζιχανγκίρ και του Ηγεμόνα Αμπντουλάχ. Ήταν ετεροθαλής αδελφή του Ηγεμόνα Μαχμούτ, του Ηγεμόνα Μουράτ του Ηγεμόνα Μουσταφά, της Φατμά Σουλτάν και της Ραζιγιέ Σουλτάν.

Ο πλήρης τίτλος ήταν: "Devletlu İsmetlu Mihrimah Vâlide Sultân Aliyyetü'ş-Şân Hazretleri".
Κουέζι Αουμέι-Ζουνού

Ο Κουέζι Αουμέι-Ζουνού (Kwesi Ahoomey-Zunu, 1η Δεκεμβρίου 1958-) είναι πολιτικός από το Τόγκο. Υπήρξε πρωθυπουργός της χώρας από τον Ιούλιο του 2012 ως τον Ιούνιο του 2015. Νωρίτερα ήταν υπουργός Εμπορίου. Ανήκει στο κόμμα Πατριωτική Παναφρικανική Συσπείρωση.
Child in Time

Το Child in Time είναι τραγούδι του χαρντ ροκ συγκροτήματος Deep Purple, από τον δίσκο "Deep Purple in Rock" ο οποίος κυκλοφόρησε τον Ιούνιο του 1970.
Saab JAS 39 Gripen

Το Saab JAS 39 Gripen (Γρύπας) είναι σουηδικό μαχητικό αεροσκάφος, το οποίο κατασκευάζεται από την εταιρεία SAAB. Το 1979 η σουηδική κυβέρνηση διεξήγαγε ερευνητικές μελέτες για την ανάπτυξη μαχητικού αεροσκάφους με δυνατότητα εκτέλεσης αποστολών αναγνώρισης το οποίο θα αντικαθιστούσε τα παλαιότερα μοντέλα Saab 35 Draken και 37 Viggen. Λόγω διάφορων προβλημάτων που προέκυψαν ιδιαίτερα με τα ηλεκτρονικά συστήματα η παραγωγή του Saab JAS 39 Gripen καθυστέρησε και τελικά μπήκε σε υπηρεσία το 1997. Μέχρι στιγμής η Saab, σε συνεργασία με άλλες διεθνείς εταιρείες, έχει κατασκευάσει 240 αεροσκάφη. Το κόστος του αεροσκάφους κυμαίνεται σήμερα μεταξύ 40 και 60 εκατομυρίων δολαρίων.
Στάδιο Πετρόφσκι

Το Στάδιο Πετρόφσκι (ρωσικά: Петровский стадион) είναι γήπεδο ποδοσφαίρου στην Αγία Πετρούπολη. Το στάδιο ήταν έδρα της Ζενίτ και αποτελεί τμήμα ενός ευρύτερου συνόλου αθλητικών εγκαταστάσεων που βρίσκονται στην νήσο Πετρόφσκι, ένα μικρό νησί στον ποταμό Νέβα το οποίο μέσω γέφυρας συνδέεται με την Αγία Πετρούπολη. Η χωρητικότητά του είναι 21.405 θέσεις. Το Πετρόφσκι χτίστηκε το 1924. Έκτοτε έχει υποστεί αρκετές ανακατασκευές η τελευταία από τις οποίες ήταν το 1994.
Γιαγιά Ντακ

Η Γιαγιά Ντακ είναι χαρακτήρας κόμικς της Ντίσνεϋ, δημιούργημα του Αλ Ταλιαφέρο. Το πραγματικό της όνομα είναι Ελβίρα Κουτ, και ονομάζεται Ντακ επειδή είναι παντρεμένη με τον Καλαμπόκα Ντακ. Στο γενεαλογικό δέντρο των Ντακ που σχεδίασε ο δημιουργός Ντον Ρόσα, είναι κόρη του Προκόπη Κουτ και της Αγαθής Κόττας. Είναι μητέρα του Μπαρούτη Ντακ, πατέρα του Ντόναλντ Ντακ, και της Δάφνης Ντακ, μητέρας του Γκαστόνε Γκάντερ. Ο Ντον Ρόσα της χάρισε έναν αδερφό , τον Ακάκιο.
Concerto for Group and Orchestra

Concerto for Group and Orchestra είναι ο τίτλος του ζωντανά ηχογραφημένου δίσκου του χαρντ ροκ συγκροτήματος Deep Purple με τη συμφωνική ορχήστρα του Λονδίνου, ο οποίος κυκλοφόρησε το Δεκέμβριο του 1969 στις Ηνωμένες Πολιτείες και τον Ιανουάριο του 1970 στην Ευρώπη. Η ηχογράφηση έγινε στο Royal Albert Hall του Λονδίνου ενώ ταυτόχρονα η συναυλία βιντεοσκοπήθηκε και κυκλοφόρησε σε μορφή βιντεοκασέτας το 1992 και DVD το 2003.
Φεστιβάλ Κινηματογράφου της Βιρτζίνια

Το Φεστιβάλ Κινηματογράφου της Βιρτζίνια (Αγγλικά: "Virginia Film Festival") φιλοξενείται από το College of Arts and Sciences στο University of Virginia στη Σαρλότσβιλ, και διεξάγεται συνήθως στα τέλη Οκτωβρίου/αρχές Νοεμβρίου.
Αγγελική Πάλλη

Η Αγγελική Πάλλη (1798 – 1875) υπήρξε Ελληνο-Ιταλίδα λόγια με φιλελληνική δράση.
PzH 2000

Το PzH 2000 ή Panzerhaubitze 2000 είναι γερμανικό αυτοκινούμενο πυροβόλο των 155 χιλ. το οποίο κατασκευάζεται από τις εταιρείες "Krauss-Maffei" και "Rheinmetall" στην Γερμανία από το 1998. Θεωρείται ως ένα από τα καλύτερα και πιο εξελιγμένα συμβατικά όπλα αυτήν την στιγμή. Η ταχύτητα με την οποία βάλλει το PzH 2000 είναι αξιοσημείωτη, καθώς το πυροβόλο έχει την δυνατότητα να πραγματοποιήσει 8 με 9 συνεχόμενες βολές ανά λεπτό. Ο Ελληνικός Στρατός Ξηράς διαθέτει 24 πυροβόλα αυτού του είδους τα οποία χειρίζονται δύο Μοίρες Βαρέως Πυροβολικού.
Porsche 993

Η Porsche 993 ήταν μια σειρά αυτοκινήτων της γερμανικής αυτοκινητοβιομηχανίας Porsche, που κατασκευάστηκαν από τα τέλη του 1993 έως τις αρχές του 1998. Ήταν η διάδοχος της Porsche 964 και υπήρξε η τελευταία γενιά της Porsche 911 που βασίστηκε στο πλαίσιο της αρχικής 911 που είχε παρουσιαστεί για πρώτη φορά το 1963. Κατά συνέπεια, ήταν και η τελευταία γενιά που είχε αερόψυκτο κινητήρα. Φυσικά όλοι οι κινητήρες της 993 ήταν 6-κύλινδροι επίπεδοι / μπόξερ (H6), βενζίνης, και στο πίσω μέρος του αμαξώματος. Αντικαταστάθηκε στα τέλη του 1997 από την Porsche 996.
Γαζής

: "Για ανθρώπους με το επώνυμο «Γαζής» δείτε Γαζής (επώνυμο)."

Ο γαζής (αραβικά: غازي) ήταν μια ονομασία που έδιναν σε ήρωες πολεμιστές στην ανατολή. Μετά την άνοδο του Ισλάμ έγινε τίτλος τιμής, τον οποίο είχαν πάρει και πολλοί Οθωμανοί Σουλτάνοι.
Βινιόλα

Η Βινιόλα (Ιταλ. "Vignola") είναι δήμος που βρίσκεται στην βορειοανατολική Ιταλία, στην περιφέρεια της Εμίλια Ρομάνια, στην επαρχία της Μόντενα.
Σπύρος Οικονομόπουλος

Ο Σπύρος Οικονομόπουλος (Ακράτα Αχαΐας, 26 Οκτωβρίου 1959) είναι Έλληνας πρώην διεθνής ποδοσφαιριστής, που αγωνιζόταν στη θέση του τερματοφύλακα.
Porsche Cayman

Η Porsche Cayman είναι ένα σπορ αυτοκίνητο, που παράγεται από τη γερμανική αυτοκινητοβιομηχανία Porsche, από το 2005. Το όνομα του μοντέλου προήλθε από το ομώνυμο είδος κροκόδειλου και όχι από τα Νησιά Κέιμαν. Από το 2016, βρίσκεται στην τρίτη γενιά της.

Συχνά η Cayman θεωρείται λανθασμένα από το κοινό ως ο μικρότερος αδελφός της Porsche 911, αλλά στην πραγματικότητα η Cayman έχει στενή συγγένεια με την Porsche Boxster και είναι πολύ μικρότερη από την 911. Για την ακρίβεια, η Cayman είναι ένα coupé που έχει προέλθει από το λίγο φθηνότερο roadster Porsche Boxster.
Porsche Carrera GT

Η Porsche Carrera GT (επίσημος κωδικός εργοστασίου: Typ 980) ήταν ένα σπορ υπεραυτοκίνητο (supercar) από τη γερμανική αυτοκινητοβιομηχανία Porsche, που κατασκευάστηκε μεταξύ του 2003 και του 2006, στη Λειψία της Γερμανίας. Συνολικά παρήχθη σε 1.270 αντίτυπα, από τα οποία τα 604 πωλήθησαν στη Βόρεια Αμερική. Αντικαταστάθηκε τον Νοέμβριο του 2013 από την Porsche 918 Spyder.
Shades 1968-1998

Shades 1968-1998 είναι η ονομασία της συλλογής τραγουδιών του χαρντ ροκ συγκροτήματος Deep Purple, η οποία κυκλοφόρησε στις 16 Μαρτίου του 1999 από την εταιρεία "Rhino Records". Η συλλογή αποτελείται από τέσσερα CD με ηχογραφήσεις από το πρώτο άλμπουμ του συγκροτήματος με τίτλο "Shades of Deep Purple" που κυκλοφόρησε το 1968 μέχρι και το άλμπουμ "Abandon" του 1998.
Αιγκύγ ντυ Μιντί

right|thumb| Τελεφερίκ ανεβαίνει το Aiguille du Midi
Το Αιγκύγ ντυ Μιντί (γαλλικά: "Aiguille du Midi") είναι βουνό του ορεινού όγκου του Λευκού Όρους, στις Γαλλικές Άλπεις, κοντά στο Σαμονί (γαλλικά: "Chamonix"). Έχει ύψος 3.842 μέτρα. Το όνομά του σημαίνει «βελόνα» στον νότο και είναι ιδιαίτερα γνωστό για το τελεφερίκ του.
Στάδιο Μεταλλούργκ

Το Στάδιο Μεταλλούργκ είναι γήπεδο ποδοσφαίρου στην πόλη Σαμάρα της Ρωσίας. Χτίστηκε το 1957 και έχει χωρητικότητα 33.001 θέσεις.Στο Στάδιο Μεταλλούργκ αγωνίζεται η ομάδα του Πρωταθλήματος Ρωσίας, η ΦΚ Κρίλια Σοβέτοφ Σαμάρα.
Ρακώτις

thumb|right|350px|Πολεοδομικό σχέδιο της Αλεξάνδρειας. Η Ρακώτις είναι το δυτικό προάστιο.
Η Ρακώτις είναι η αρχαία πόλη και το αρχικό όνομα της Αλεξάνδρειας πριν την μετονομάσει ο Μέγας Αλέξανδρος. 

Βρίσκονταν στα βόρεια παράλια της Αιγύπτου και διέθετε βαθύ λιμάνι για την αγκυροβόληση εμπορικών πλοίων, ενώ είχε εξασφαλισμένη ύδρευση μέσω τεχνητού αγωγού νερού. Η Ρακωτίδα επεκτάθηκε πολεοδομικά σύμφωνα με τα σχέδια του αρχαίου Έλληνα αρχιτέκτονα Δεινοκράτη του Ροδίου, που της έδωσε ελληνιστικό χαρακτήρα. Μετά την επέκταση, η Ρακωτίδα παρέμεινε ως προάστιο της μεγαλύτερης πόλης με χαρακτήρα μικρού ψαράδικου χωριού. Το 1994 έγιναν αρχαιολογικές ανασκαφές.
Τόμας Άλστρομ

Ο Τόμας Άλστρομ (γεννημένος στις 17 Ιουλίου 1952) είναι Σουηδός παλαίμαχος διεθνής ποδοσφαιριστής ο οποίος αγωνίστηκε στα πρωταθλήματα Σουηδίας και Ελλάδας με την Έλφσμποργκ και τον Ολυμπιακό Πειραιώς αντίστοιχα. Αγωνιζόταν κατά κύριο λόγο ως μέσος, ωστόσο είχε την ικανότητα να καλύπτει με την ίδια άνεση και τη θέση του επιθετικού.
Διονύσιος Οικονομόπουλος

Ο Διονύσιος Οικονομόπουλος (1830–1890) υπήρξε Έλληνας ιατρός και λόγιος.
Μουκάντι Τσιμάνγκα

Ο Μουκάντι Τσιμάνγκα (Λαϊκή Δημοκρατία του Κονγκό τότε Ζαΐρ, 1967-Ελευσίνα, 30 Απριλίου 1995,), ήταν ένας επιθετικός ποδοσφαιριστής από την σημερινή Λαϊκή Δημοκρατία του Κονγκό που αγωνίσθηκε στην Ελλάδα από τα τέλη της δεκαετίας του ΄80, μέχρι τα μέσα του '90, οπότε και έχασε τη ζωή του κατά τη διάρκεια αγώνα.

Ο Τσιμάνγκα ήρθε στην Ελλάδα τον Δεκέμβριο του 1989 για λογαριασμό του Εθνικού Πειραιώς, με τον οποίο έλαβε μέρος στην Α΄ Εθνική της περιόδου 1989-90 (6 συμμετοχές, 1 γκολ). Παρά τον υποβιβασμό, συνέχισε στην Β΄ Εθνική με την ομάδα του Πειραιά μέχρι και το καλοκαίρι του 1991, έχοντας συνολικά 38 συμμετοχές και 2 τέρματα. Στη συνέχεια είχε ένα πολύ σύντομο πέρασμα από την Κύπρο, για να επιστρέψει ακολούθως στην Ελλάδα και την Καλαμάτα, για λογαριασμό του Π.Σ. Καλαμάτα. 

Με την ομάδα της Καλαμάτας κατέκτησε την άνοδο από την Γ΄ στην Β΄ Εθνική τη σεζόν 1992-93 και το καλοκαίρι του 1993 μεταγράφηκε στον Ατρόμητο Αθηνών, με τη φανέλα του οποίου σημείωσε συνολικά 36 συμμετοχές και 1 τέρμα. Η πορεία του τερματίσθηκε στις 30-4-1995 κατά τη διάρκεια της αναμέτρησης Πανελευσινιακός-Ατρόμητος στο γήπεδο Ελευσίνας για το πρωτάθλημα της Γ΄ Εθνικής, καθώς σε διεκδίκηση της μπάλας με τον παίκτη του Πανελευσινιακού Στέλιο Βογιατζή, ο τελευταίος, απολύτως άθελά του, χτύπησε με τον αγκώνα τον Τσιμάνγκα στην καρωτίδα, με αποτέλεσμα να του προκαλέσει το θάνατο από ανακοπή.

Ο Τσιμάγκα ήταν παντρεμένος και είχε τρία παιδιά.
Ίμρε Λάκατος

|εικόνα=}}
Ο Ίμρε Λάκατος ("Imre Lakatos", 9 Νοεμβρίου 1922 – 2 Φεβρουαρίου 1974) ήταν Ούγγρος φιλόσοφος των μαθηματικών και της επιστήμης, γνωστός για την εργασία του πάνω στο μη αλάθητο των μαθηματικών και για τη «μεθοδολογία των αποδείξεων και των ανασκευών» του στα προ-αξιωματικά στάδια αναπτύξεως, καθώς και για την εισαγωγή της έννοιας του «ερευνητικού προγράμματος» στη μεθοδολογία της επιστημονικής έρευνας.
Γιανκίουε

Το Γιανκίουε (ισπανικά: "Llanquihue") είναι πόλη της Χιλής. Είναι πρωτεύουσα της ομώνυμης επαρχίας στην περιφέρεια Λος Λάγος. Η πόλη βρίσκεται στη δυτική ακτή της λίμνης Γιανκίουε, από όπου πηγάζει ο ποταμός Μαουγίν. Βρίσκεται 7 χιλιόμετρα βόρεια του Πουέρτο Βάρας και 19 χιλιόμετρα νότια του Φρουτιγιάρ.

Το 1968, η κυβέρνηση ψήφισε νόμο, με τον οποίο δημιουργήθηκε η κοινότητα του Γιανκίουε.
Σοσιαλδημοκρατικό Κόμμα της Φινλανδίας

Το Σοσιαλδημοκρατικό Κόμμα της Φινλανδίας (φιν. "Suomen Sosialidemokraattinen Puolue", σουηδ. "Finlands Socialdemokratiska Parti") είναι ένα φινλανδικό σοσιαλδημοκρατικό κόμμα. Είναι ένα από τα τέσσερα μεγάλα κόμματα της Φινλανδίας μαζί με το Κόμμα Εθνικού Συνασπισμού, τους Αληθινούς Φινλανδούς και το Κόμμα Κέντρου. Σημερινός πρόεδρος του κόμματος είναι ο Άντι Ρίνεν. Το κόμμα συμμετέχει στην κυβέρνηση του Γίρκι Κατάινεν μαζί με το Κόμμα Εθνικού Συνασπισμού, την Αριστερή Συμμαχία, την Πράσινη Ένωση το Σουηδικό Λαϊκό Κόμμα και τους Χριστιανοδημοκράτες. Επίσης, το κόμμα διατηρεί ισχυρούς δεσμούς με την Κεντρική Οργάνωση Φινλανδικών Συνδικάτων (SAK) και είναι μέλος της Σοσιαλιστικής Διεθνούς και του Ευρωπαϊκού Σοσιαλιστικού Κόμματος. 

Στις αρχές του 20ού αιώνα, το κόμμα κέρδιζε ποσοστά της τάξης του 40%, μετά τον Φινλανδικό Εμφύλιο Πόλεμο, όμως, τα κομμουνιστικά μέλη του κόμματος αποχώρησαν από αυτό και ίδρυσαν το Κομμουνιστικό Κόμμα της Φινλανδίας. Μετά από την αποχώρηση των κομμουνιστών, το κόμμα συγκέντρωνε ποσοστά της τάξης του 20-29%, ανταγωνιζόμενο το Κομμουνιστικό Κόμμα. Τρεις υποψήφιοι του κόμματος έχουν εκλεγεί στη θέση του προέδρου της Φινλανδίας, ο Μάουνο Κόιβιστο το 1982 και το 1988, ο Μάρτι Αχτισάαρι το 1994 και η Τάρια Χάλονεν το 2000. Με την εκλογή του Σάουλι Νιινίστο το 2012, τερματίστηκε η 30ετία εκλογής σοσιαλδημοκρατών υποψηφίων στη θέση αυτή. 

Στις εκλογές του 2011, το κόμμα κέρδισε το 19,1% των ψήφων και 42 από τις συνολικά 200 έδρες του Φινλανδικού Κοινοβουλίου, σημειώνοντας το χειρότερο αποτέλεσμα του κόμματος στην ιστορία του. 

Σοσιαλδημοκρ
Βόρεια Βιρτζίνια

Η Βόρεια Βιρτζίνια αποτελείται από αρκετές κομητείες και ανεξάρτητες πόλεις στην Κοινοπολιτεία της Βιρτζίνια, σε μια εκτεταμένη περιοχή γενικά εκτεινόμενη ακτινικά νότια και προς δυσμάς από την Ουάσινγκτον, Π.Κ. Με 2,6 εκατομμύρια κατοίκους (περίπου το ένα τρίτο της πολιτείας), είναι η πολυπληθέστερη περιοχή της Βιρτζίνια και της μητροπολιτικής περιοχής της Ουάσινγκτον.

Οι κοινότητες στην περιοχή δημιουργούν το τμήμα της Βιρτζίνια που ανήκει στην Μητροπολιτική Περιοχή Ουάσινγκτον, την Μητροπολιτική Στατιστική Περιοχή και την μεγαλύτερη Μητροπολιτική Περιοχή Ουάσινγκτον-Βαλτιμόρης. Η Βόρεια Βιρτζίνια είναι η περιοχή με το υψηλότερο εισόδημα στο Βιρτζίνια, έχοντας επτά από τις είκοσι κομητείες με το υψηλότερο εισόδημα στο έθνος, περιλαμβανομένων των τριών υψηλότερων.

Η υποδομή μεταφορών της Βόρειας Βιρτζίνια περιλαμβάνει τα μεγάλα αεροδρόμια Ronald Reagan Washington National Airport και Dulles International, αρκετές γραμμές του συστήματος υπόγειου σιδηροδρόμου της Washington Metro, το σύστημα σιδηροδρομικής μεταφοράς σε κοντινές πόλεις για εργασία, Virginia Railway Express, υπηρεσίες αστικού λεωφορείου, και ένα εκτεταμένο δίκτυο Διαπολιτειακών αυτοκινητοδρόμων και ταχειας κυκλοφορίας.

Αξιοσημείωτα σημεία στην περιοχή είναι το Πεντάγωνο και η Central Intelligence Agency, καθώς και πολλές εταιρείες που εξυπηρετούν τα προηγούμενα και την ομοσπονδιακή κυβέρνηση. Στα αξιοθέατα της περιοχής περιλαμβάνονται διάφορα μνημεία και αξιοθέατα της Αποικιοκρατίας και της περιόδου του Αμερικανικού Εμφυλίου, όπως το Όρος Βέρνον και το Εθνικό Νεκροταφείο του Άρλινγκτον. Αποτελεί την πλουσιότερη περιοχή εντός των ΗΠΑ.